หมอทวี แนะเร่งทำความเข้าใจการจัดการศพผู้เสียชีวิตโรคโควิด-19 ในพื้นที่ต่างจังหวัด หลังซ้ำรอยเดิมมีวัดบางแห่งปฏิเสธรับศพ หวั่นคนไม่มาทำบุญ
หมอทวี แนะเร่งทำความเข้าใจการจัดการศพผู้เสียชีวิตโรคโควิด-19 ในพื้นที่ต่างจังหวัด หลังซ้ำรอยเดิมมีวัดบางแห่งปฏิเสธรับศพ หวั่นคนไม่มาทำบุญรศ.นพ.ทวี โชติพิทยสุนนท์ ที่ปรึกษากรมควบคุมโรคและกรมการแพทย์ กระทรวงสาธารณสุข กล่าวถึงกรณีวัดแห่งหนึ่งประกาศไม่รับศพผู้เสียชีวิตด้วยโรคโควิด-19 บำเพ็ญกุศล หรือสวดพระอภิธรรม เพราะห่วงชาวบ้านในพื้นที่จะไม่เข้าวัดทำบุญ ว่า เรื่องนี้ ต้องเร่งทำความเข้าใจกับประชาชนที่อยู่ในต่างจังหวัด เพราะแต่เดิมโรคโควิด-19 จะพบผู้ป่วย และเสียชีวิตใน กทม. ไม่ค่อยพบในต่างจังหวัด ไม่ค่อยพบ ผู้ป่วยหรือเสียชีวิตเท่าไหร่ แต่ขณะนี้แนวโน้ม กทม.กับต่างจังหวัดไม่ค่อยต่างกัน ในช่วงนี้ที่คนเสียชีวิตยังไม่มากนักต้องใช้เป็นโอกาสที่จะทำความเข้าใจว่าศพไม่มีทางแพร่เชื้อแน่นอน เพราะมีการฆ่าเชื้อก่อนบรรจุในซองซิปถึง 3 ชั้น และห้ามเปิด ให้เผาไปพร้อมศพด้วยความร้อนมากกว่า 800 องศาเซลเซียส นาน 4 ชั่วโมง ซึ่งความร้อนและเวลาขนาดนี้ไม่มีทางที่เชื้อโรคจะเหลือรอด ส่วนกรณีมีวัดเรียกร้องหากรับศพต้องมีการฉีดพ่นน้ำยาฆ่าเชื้อ ทำความสะอาดให้ด้วยนั้น รศ.นพ. ทวี กล่าวว่า อยากให้เข้าใจว่า การฉีดพ่นน้ำยาฆ่าเชื้อทุกพื้นที่ไม่ได้ประโยชน์ เท่ากับการฉีดในพื้นที่จำกัด บางพื้นที่ ที่อยู่ในที่ร่ม เพราะหากเป็นพื้นที่แดดส่องถึง ความร้อนสูงของแดดประเทศไทยเชื้อจะอยู่ภายนอกได้ไม่ถึง ผิดกับการพื้นที่ร่ม อากาศเย็น เชื้อโรคอาจอยู่ได้นานเป็นชั่วโมง